
R E F E R A T   D E   A P R O B A R E
[bookmark: _Hlk158184351]privind aprobarea Documentației tehnico – economice și a Devizului general,  faza D.A.L.I., aferente obiectivului de investiții „CONSTRUIREA UNOR PLATFORME BETONATE ÎN VEDEREA AMPLASĂRII INSULELOR ECOLOGICE DIGITALIZATE PENTRU COLECTAREA SELECTIVĂ A 
DEȘEURILOR LA NIVELUL MUNICIPIULUI BRAD” 


Prin Hotărârea Consiliului Local nr. 143/2022 s-a aprobat depunerea de către Municipiul Brad a Proiectului  "Construirea de insule ecologice digitalizate pentru colectarea selectivă a deșeurilor la nivelul Municipiului Brad"  pentru finanțare prin Planul Național de Redresare și Reziliență — Componenta C3 — Managementul deșeurilor Investiția I.1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, Subinvestiția I.1.B. Construirea de insule ecologice digitalizate.
Obiectivul specific al acestui apel de proiecte constă în dezvoltarea unui management eficient prin suplimentarea capacităţilor de colectare separată, pregătire pentru reutilizare şi valorificare a deşeurilor în vederea continuării procesului de conformare cu prevederile obiectivelor specifice şi a tranziţiei la economia circulară.
Proiectul a fost declarat admis și astfel a fost încheiat Contractul nr. C3I1B0122000128, semnat în cadrul apelului de proiecte PNRR/2022/C3/S/I.1.B.
Efectele pozitive previzionate prin implementarea proiectului sunt:
    - economii de costuri ca urmare a recuperării produselor reciclabile;
              - reducerea cantității totale de deșeuri, fapt ce conduce la extinderea duratei de viață a depozitelor de deșeuri;
              - reducerea efectelor vizuale neplăcute, a mirosurilor și a riscurilor de sănătate urmare a eliminării depozitelor neconforme;
              - reducerea emisiilor de gaze cu efect de seră, urmare a evitării sau a colectării corecte a acestora;
              - conservarea resurselor naturale.
Pentru amplasarea insulelor ecologice este necesară realizarea a 25 bucăți de platforme betonate care vor respecta normativele și legile în vigoare.
Caracteristicile principale ale platformelor betonate sunt:
               - lungime - 5,5 m, lățime - 5,5 m, grosime - 0,2 m – tip I;
               - lungime - 9,0 m, lățime - 3,5 m, grosime - 0,2 m – tip II;
               - suprafața totală a platformelor betonate - St = 776,25 mp.
         Valoarea Devizului general, faza D.A.L.I., este de 364.056,16 lei (cu T.V.A.), respectiv 306.284,43 lei (fără T.V.A.), din care C + M = 240.453,48 lei (cu T.V.A.), respectiv 202.061,75 lei (fără T.V.A.). 
În contextul celor de mai sus am inițiat prezentul  proiect de hotărâre prin care am propus aprobarea Documentației tehnico-economice și a Devizului general, faza D.A.L.I., aferente obiectivului de investiții „CONSTRUIREA UNOR PLATFORME BETONATE ÎN VEDEREA AMPLASĂRII INSULELOR ECOLOGICE DIGITALIZATE PENTRU COLECTAREA SELECTIVĂ A DEȘEURILOR LA NIVELUL MUNICIPIULUI BRAD” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

